钦定古今图书集成/理学汇编/学行典/第041卷 > 理数钤〈坤集上〉 > 《乘除消长差之毫厘异以千里》
## 钦定古今图书集成/理学汇编/学行典/第041卷 > 理数钤〈坤集上〉 > 《乘除消长差之毫厘异以千里》

凡四爻，直一运一世，一年一月一日一时者，分为二，
前二爻自子至巳，当干兑离震，为阳之进数，后二爻
自午至亥，当坤艮坎巽，为阴之退数。以阳生于子，阴
生于午而分之也。至于耦卦进退，而取直一运世年
月日时者，亦分为二。《奇卦》上爻自寅至未，为干兑离
震之进数。《耦卦》自申至丑，为坤艮坎巽之退数。《取物
〈泰〉》于寅，《否》于申，二分之，亦“《离》终于申，《坎》终于寅”之义
也。〈此说亦杜撰〉夫直运直世之四爻分为二，其在前二爻，
则属乎干兑离震，并所得卦之全体以成卦；若在后
二爻，则属乎坤艮坎巽，并所得卦之全体以成爻。

张氏撰。此说不知何所本。以干、兑、离、震配于左尚自可，以坤、艮、坎、巽配于右，不知又何如叶《既济》图耶？予故辟之。

假如帝尧甲辰当元之世，癸亥得《贲》卦九三至上九
四爻。今尧之甲辰年，入贲之庚申世则系后二爻，而
庚申为九世，则《坤》之《贲》六五爻也。又假如世卦，以阳
奇卦取后，阴耦卦取前，并十二卦十二爻，以当十二
世，亦取天地之四卦，并合为卦，义如运也。但运卦自
子当《干》起，而世卦自寅当《干》起。又世自上而下，与运
“自下而上”不同也。

即家传之旨。论之《稽览图》，以六十四爻分御年而合两卦直月，如《干》与《遁》共用乾坤，而《坤》与《大壮》共用《屯》《蒙》，此《易纬》也。康节之学，自牛无邪所传不全，乃引用《易纬》，作“阴阳有宝局，前后取卦直月” 之说，张氏《通变》用之。张以聪明作书，好处亦多，但不传耳。张能思康节之法，以卦气图直月节，而《元经》会，“《会经》运” “运经世” 三节，又自取验于挂一图，然挂一图与卦气图相似而实不同，且据欲用前后卦直月，不知其所占用象乎？用爻乎？用彖用繇乎？张文饶知有元经会一当正例，而自会经运以下皆臆度。凡康节之书与修丹火候为本末，盖传于方外，义旨深奥，不可以常情论，如月可为年，日可为年之类，《阴符经》曰：“日月有数。小大皆定” 是也。即庄子之大时小时者也。泌今用之。颇颇中验。而不敢悉敷露。悟者观此。当伦类通达。不拘时所。历晷影之日月可也。

元会运世年月之卦，拟数取之，纵得其卦，亦只是开
头，又合将次等卦配合入《既济》图，又将《既济》参之，挂
一图，是所得之卦矣。然又变爻或变正悔合位，方可
决逆顺吉凶也。取用之例，已散在诸卷，此法不比诸
家小术，得例头便可指定吉凶。

《皇极》“以年经月”之例，全是丹经火候法度。其法以一
月三十日、三百六十时为一年，每一时当一日，自初一、初二、初三日巳时以前为正月，初三日午时以后，
历初四至初五亥时尽为二月。如此分去二日半，而
为一月三十日也。即从月分入节气，以所得时之干
支合挂一图，甲己孟仲季分去，内又有月小尽二十
“九日，缺十二时，即于十五日损益之。”此《丹经》中以月
补日之法也。列图于后。